Robiniaslekta

roserobinia (R. hispida)
 Robinia neomexicana
 robinia (R. pseudoacacia)
 Robinia viscosa

Robiniaslekta (Robinia) er ei planteslekt i erteblomstfamilien.

Artene er løvfellende trær og busker. Akselbladene er omdannet til kjertelhår eller torner. Bladene er ulikefinnete, og småbladene er helrandede. Blomsterstanden er en hengende klase. Blomstene er hvite, rosa eller røde. Belgen er flat.

Slekta er utbredt i USA og Mexico. Eldre kilder oppgir opptil ti arter i slekta. Peabody (1984) og Isely og Peabody (1984) anerkjenner bare fire arter, noe som følges av ILDIS World Database of Legumes. De dyrkes som prydplanter i hager og parker. Den vanligst dyrkede er robinia (R. pseudoacacia) som er forvillet i mange land.

Det vitenskapelige navnet hedrer den franske hoffgartneren Jean Robin som introduserte Robinia pseudoacacia til Europa en gang etter 1601.

Litteratur

Eksterne lenker 
 

Erteblomstfamilien
Planter formelt beskrevet i 1753
Planter formelt beskrevet av Carl von Linné